rejauldu/bengali-wikipedia huggingface dataset:
সত্যের মৃত্যু নেই হল ১৯৯৬ সালের বাংলাদেশী নাট্য চলচ্চিত্র। এটি পরিচালনা করেছেন ছটকু আহমেদ এবং যৌথভাবে রচনা করেছেন ছটকু আহমেদ ও পানাউল্লাহ আহমেদ। এতে শ্রেষ্ঠাংশে অভিনয় করেছেন আলমগীর, শাবানা, সালমান শাহ, শাহনাজ, রাইসুল ইসলাম আসাদ ও রাজীব।  চলচ্চিত্রটি ১৯৯৬ সালের ১৩ই সেপ্টেম্বর বাংলাদেশে মুক্তি পায়।  অভিনয়ে  আলমগীর  - রাহাত খান  শাবানা - সালমা  সালমান শাহ - জয়  শাহনাজ - বৃষ্টি  রাইসুল ইসলাম আসাদ  রাজীব - খানে আলী খান  মিশা সওদাগর - টাইগার, খানে আলী খান-এর ছেলে  আনোয়ার হোসেন - সালমার বাবা  জামিলুর রহমান শাখা  মিলন সওদাগর  মুন্নি  তুষার খান  পাতলা খান  বাবুল আহমেদ  জালাল আহমেদ  অলকা সরকার  শারমিন  নাসিমা  অরুণ রবি  মহিউদ্দিন   দুলাল সরকার  শীলা আহমেদ  সানোয়ার মোর্শেদ  আজহারুল ইসলাম খান - বিচারক  মজিদ বঙ্গবাসী  সৈয়দ আখতার আলী  ফকিরা  শাহরুখ শাহ  ফরহাদ  বুলবুল  আক্তার আলী  ভিক্টর ড্যানিয়েল  অবনী মোহন দে  সঙ্গীত সত্যের মৃত্যু নাই চলচ্চিত্রের সঙ্গীত পরিচালনা করেছেন আলাউদ্দিন আলী। গীত রচনা করেছেন মাসুদ করিম।  গানের তালিকা  তথ্যসূত্র  বহিঃসংযোগ       বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৯৬-এর চলচ্চিত্র বিষয়শ্রেণী:১৯৯০-এর দশকের নাট্য চলচ্চিত্র বিষয়শ্রেণী:আলাউদ্দিন আলী সুরারোপিত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:সত্য সাহা সুরারোপিত চলচ্চিত্র বিষয়শ্রেণী:ছটকু আহমেদ পরিচালিত চলচ্চিত্র
মির্জাগঞ্জ বাংলাদেশের পটুয়াখালী জেলার অন্তর্গত মির্জাগঞ্জ উপজেলার একটি ইউনিয়ন।   আয়তন  মির্জাগঞ্জ ইউনিয়নের আয়তন ৭,৬২৫ একর।   প্রশাসনিক কাঠামো  মির্জাগঞ্জ ইউনিয়ন মির্জাগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মির্জাগঞ্জ থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী মির্জাগঞ্জ ইউনিয়নের মোট জনসংখ্যা ২২,৯৮৫ জন। এর মধ্যে পুরুষ ১১,১১৫ জন এবং মহিলা ১১,৮৭০ জন। মোট পরিবার ৫,২১১টি।   শিক্ষা  ২০১১ সালের আদমশুমারি অনুযায়ী মির্জাগঞ্জ ইউনিয়নের সাক্ষরতার হার ৫৭.৪%।   আরও দেখুন   মির্জাগঞ্জ উপজেলা  মির্জাগঞ্জ থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:মির্জাগঞ্জ উপজেলার ইউনিয়ন
জীববিজ্ঞানে পলিস্পার্মি () বলতে এমন কোনো ডিম্বাণুকে বোঝানো হয় যা একাধিক শুক্রাণু দ্বারা নিষিক্ত হয়েছে। ডিপ্লয়েড জীবের ক্রোমোজোমে সাধারণত দুটি অনুলিপি থাকে যার একটি আসে পিতা থেকে, অপরটি আসে মাতা থেকে। অন্যদিকে পলিস্পার্মি সংঘটিত কোষে দুইয়ের অধিক ক্রোমোজোমের অনুলিপি বিদ্যমান। এক্ষেত্রে একটি অনুলিপি ডিম্বাণু থেকে আসে এবং অবশিষ্টগুলো আসে একাধিক শুক্রাণু হতে। এভাবে গঠিত জাইগোট অধিকাংশ সময়ই টিকে থাকতে অক্ষম হয়। ডিম্বাণু ভেদ করে নিষিক্তকরণে শুক্রাণুর অতি দক্ষতা পলিস্পার্মি ঘটার একটি মুখ্য কারণ। এমন পরিস্থিতি প্রায়শই স্ত্রীর জন্য ক্ষতিকর। অন্যভাবে বলতে গেলে, অসংখ্য শুক্রাণুর মধ্যে পুরুষ-পুরুষ প্রতিযোগিতায় তা উপচে পড়ে সৃষ্টি করে যৌন সংঘাতের (; কোনো নির্দিষ্ট প্রজাতির স্ত্রী ও পুরুষের মধ্যকার যৌনক্রিয়ায় উভয়েই ভিন্নভাবে লাভবান হওয়াকে জীববিজ্ঞানের ভাষায় বলা হয় যৌন সংঘাত। লাভবান বলতে বোঝানো হয়— বংশগতি বজায় রাখা ও পরবর্তী প্রজন্মে জিন সঞ্চালন।)।Arnqvist, G. & Rowe, L. (2005) Sexual conflict. Princeton University Press, Princeton   মুরগি এবং জেব্রা ফিঞ্চের ডিমে বহু-শুক্রাণুর প্রয়োজনীয়তা নিউ ইয়র্ক টাইমসে প্রকাশিত প্রসিডিংস অব দ্য রয়্যাল সোসাইটি বি জার্নালে শিফিল্ড বিশ্ববিদ্যালয়ের বিবর্তনবাদ জীববিজ্ঞানী ড. নিকোলা হেমিংস এবং অপর একজন সহযোগী গবেষক লিখেছেন যে, সফলভাবে নিষেক সম্পন্ন হতে মুরগি এবং জেব্রা ফিঞ্চের ডিম্বাণুর প্রয়োজন হয় দশ থেকে শতাধিক শুক্রাণু। এতে করেই কেবল শুক্রাণু কার্যকরভাবে ডিম্বাণু ভেদ পূর্বক ভ্রূণ গঠিত হতে পারে।  শারীরবৃত্তীয় পলিস্পার্মি শারীরবৃত্তীয় পলিস্পার্মি তখন সংঘটিত হয় যখন ডিম্বাণু স্বাভাবিকভাবে একাধিক শুক্রাণু গ্রহণ করে তবে কেবলমাত্র একটি শুক্রাণুই ডিমের নিউক্লিয়াসের সাথে নিজের নিউক্লিয়াসের একত্রীকরণে সক্ষম হয়। কিছু সংখ্যক ভার্টিব্রাটাসহ অপর প্রজাতির প্রাণিতে এ পলিস্পার্মি লক্ষ্য করা যায়। পাখি, টেনোফোরা, সরীসৃপ এবং অ্যামফিবিয়ানের মতো কতিপয় প্রজাতি সন্তান উৎপাদনে শারীরবৃত্তীয় পলিস্পার্মি ব্যবহার করে।Gilbert SF. Developmental Biology. 6th edition. Sunderland (MA): Sinauer Associates; 2000. Gamete Fusion and the Prevention of Polyspermy. Available from: https://www.ncbi.nlm.nih.gov/books/NBK10033/  thumb|শারীরবৃত্তীয় পলিস্পার্মিতে ডিম্বাণু অসংখ্য শুক্রাণু গ্রহণ করে। তবে কেবলমাত্র একটি শুক্রাণুই ডিমের নিউক্লিয়াসের সাথে মিলিত হতে পারে।  আরও দেখুন সুপারফিকান্ডেশন  তথ্যসূত্র  আরও পড়ুন Ginzberg, A. S. ১৯৭২. Fertilization in Fishes and the Problem of Polyspermy, Israel Program for Scientific Translations, Jerusalem. Jaffe, L. A. & M. Gould. ১৯৮৫. Polyspermy-preventing mechanisms. C. B. Metz & A. Monroy (সম্পাদক) Biology of Fertilization. Academic, New York.brendon magero; ২২৩–২৫০.  বহিঃসংযোগ  পলিস্পার্মির অ্যানিমেশন  বিষয়শ্রেণী:প্রজনন বিষয়শ্রেণী:যমজ
আহমেদ ফাতহি (; মাঝে মাঝে শুধু ফাতহি উচ্চারন করা হয়, জন্ম: ১০ নভেম্বর ১৯৮৪) হলেন একজন মিশরীয় পেশাদার ফুটবলার, যিনি মিশরীয় প্রিমিয়ার লিগ ক্লাব আল আহলি এবং মিশর জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মাঝে মাঝে একজন মধ্যমাঠের খেলোয়াড় হিসেবেও খেলে থাকেন।   আন্তর্জাতিক ক্যারিয়ার  ২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।   তথ্যসূত্র    বহিঃসংযোগ         বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:মিশরের আন্তর্জাতিক ফুটবলার বিষয়শ্রেণী:২০১০ আফ্রিকা কাপ অব নেশন্সের খেলোয়াড় বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:হাল সিটি এএফসির খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:মিশরীয় প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:মিশরের অলিম্পিক ফুটবলার বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:শেফিল্ড ইউনাইটেড ফুটবল ক্লাবের খেলোয়াড় বিষয়শ্রেণী:আফ্রিকা কাপ অব নেশন্স বিজয়ী খেলোয়াড় বিষয়শ্রেণী:কাতার স্টার্স লিগের খেলোয়াড় বিষয়শ্রেণী:২০০৪ আফ্রিকা কাপ অব নেশন্সের খেলোয়াড় বিষয়শ্রেণী:২০০৯ ফিফা কনফেডারেশন্স কাপের খেলোয়াড় বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
thumb|right|মায়োগ্লোবিন নামক প্রোটিনের অণুর ত্রিমাত্রিক কাঠামোর একটি প্রতিরূপ, যাতে সবজে নীল বর্ণের আলফা প্যাঁচগুলি দেখা যাচ্ছে। রঞ্জনরশ্মি কেলাসচিত্রণবিজ্ঞান ক্ষেত্রে প্রথম যে প্রোটিনটির কাঠামো সমাধান করা হয়, তা হল এটি। প্যাঁচগুলির ভেতরে মাঝখানে ডান দিকে হিম দল নামের একটি প্রোস্থেটিক দল (ধূসর বর্ণে দেখানো) এবং এর সাথে আবদ্ধ অক্সিজেন অণু (লাল বর্ণ) দেখা যাচ্ছে।প্রোটিন হল এক প্রকারের বৃহৎ জৈব অণু কিংবা বৃহদাণু, যা এক বা একাধিক দীর্ঘ অ্যামিনো অ্যাসিড উদ্বৃত্তের শৃঙ্খল নিয়ে গঠিত। প্রোটিনগুলি জীবদেহের ভেতরে বিশাল সংখ্যক কার্য সম্পাদন করে, যেমন বিপাকীয় বিক্রিয়াসমূহের অনুঘটন, ডিএনএ প্রতিলিপিকরণ, উদ্দীপকের প্রতি সাড়াদান, কোষ ও জীবদেহে কাঠামো প্রদান, এক স্থান থেকে অন্যত্র বিভিন্ন অণু পরিবহন, ইত্যাদি। প্রোটিনগুলিকে একে অপরের থেকে মূলত তাদের অ্যামিনো অ্যাসিডের অনুক্রমগুলি দ্বারা পৃথক করা যায়। এই অনুক্রমগুলি আবার প্রোটিনগুলির বংশাণুগুলিতে অবস্থিত নিউক্লিওটাইড অনুক্রম দ্বারা শাসিত হয়। সাধারণত প্রোটিনের অ্যামিনো অ্যাসিডের অনুক্রমগুলির কারণে প্রোটিন ভাঁজকরণ সংঘটিত হয়ে সেটির একটি সুনির্দিষ্ট ত্রিমাত্রিক কাঠামো সৃষ্টি হয়, যা সেটির কর্মকাণ্ড নির্ধারণ করে। একটি অ্যামিনো অ্যাসিড দীর্ঘ শৃঙ্খল যা পলিপেপটাইড নামে পরিচিত।  একটি প্রোটিনে অন্তত একটি লম্বা পলিপেপটাইড চেইন থাকে। ছোট পেপটাইড চেইন যাতে ২০-৩০ টির কম অ্যামাইনো অ্যাসিড অবশিষ্টাংশ (amino acid residues) থাকে তাকে অনেক সময় প্রোটিন না বলে পেপটাইড বা অলিগোপেপটাইড নামে অভিহিত করা হয়।  জীবজগতের উল্লেখযোগ্য প্রোটিন  জৈবরসায়ন   সংশ্লেষণ     বিষয়শ্রেণী:প্রোটিনসমগ্র বিজ্ঞান বিষয়শ্রেণী:আণবিক জীববিজ্ঞান
thumb|300px|১ গিগাহার্টজ স্ন্যাপড্রাগন এআরএম সিপিইউ সহকারে উইস্ট্রন পার্সবুক (এপ্রিল ২০০৯)  স্মার্টবুক ছিল মোবাইল বা বহনযোগ্য যন্ত্রের একটি শ্রেণী যা স্মার্টফোন এবং নেটবুকের সমষ্টিগত বৈশিষ্ট্য সহযোগে নির্মিত হয়েছিল ২০০৯ এবং ২০১০ সালের মধ্যে। এগুলোকে বিজ্ঞাপনে বলা হত সবসময় সচল, সারা দিনের ব্যাটারি ব্যাক আপ সহযোগ, থ্রীজি বা ওয়াই-ফাই সংযোগ এবং জিপিএস (সাধারণত যা স্মার্টফোনে দেখা যায়) ইত্যাদি বৈশিষ্ট্য সংবলিত একটি ল্যাপটপ বা ট্যাবলেট প্রকৃতির আকারের স্মার্টবুক হিসেবে। এগুলোর প্রদর্শনী হত ৫ থেকে ১০ ইঞ্চি আকারের এবং বাস্তব অথবা স্পর্ষ প্রদর্শনীর কিবোর্ড সহযোগে।  একটি জার্মান কোম্পানি ল্যাপটপকে স্মার্টবুক হিসেবে বিক্রয় করে এবং একটি ট্রেডমার্ক ধরে রাখে এই স্মার্টবুক শব্দটি বিভিন্ন দেশে (বড় বাজারগুলোতে এটি সম্ভব হয়নি যেমন আমেরিকা, চীন, জাপান ও ভারতের বাজারে)। এটি ক্রয়াধিকারবলে অন্যান্যদের নিজেরদের পন্যে স্মার্টবুক সংজ্ঞাটি ব্যবহারের জন্য দাপ্তরিক ক্ষমতায় কাজ করত।  স্মার্টবুককে নকশা করা হয় বিনোদনের উদ্দেশ্য, উৎপাদনশীলতা বা সাধারণ অনলাইন কাজের জন্য চেয়ে। এগুলোকে মোবাইল নেটওয়ার্ক অপারেটরের মাধ্যমে বিক্রয়ের পরিকল্পনা করা হয় তারবিহিন ডাটা পরিকল্পনা সহযোগে।  আরো জনপ্রিয় ট্যাবলেট যেমন অ্যান্ড্রয়েড এবং আইপ্যাডের উত্থানের ফলে স্মার্টবুক তাদের দ্বারা প্রতিস্থাপিত হয়।  আরও দেখুন মোবাইল ইন্টারনেট যন্ত্র অতি-মোবাইল পিসি ভার্চুয়াল কিবোর্ড   তথ্য সূত্র  বহিঃসংযোগ ARM Community Blogs on Smart Mobile Devices  সংবাদ  Smartbook Playing Field Wide Open for Linux  বিষয়শ্রেণী:এআরএম আর্কিটেকচার বিষয়শ্রেণী:কম্পিউটারের শ্রেণি বিষয়শ্রেণী:স্মার্টবুক বিষয়শ্রেণী:জাপানি উদ্ভাবন বিষয়শ্রেণী:ল্যাপটপ
জয়ন্তভাই প্যাটেল বস্কি একজন ভারতীয় রাজনীতিবিদ এবং জাতীয়তাবাদী কংগ্রেস পার্টির সদস্য। প্যাটেল ২০১২ সালে গুজরাতের উমরেধ আসন থেকে গুজরাতের বিধানসভায় নির্বাচিত হয়েছিলেন। Gujarat NCP MLA Jayant Patel alias Bosky arrested over Science Fair ruckusMy netaState NCP chief Jayant Patel to contest from Anand   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:গুজরাত বিধানসভার সদস্য বিষয়শ্রেণী:গুজরাতের জাতীয়তাবাদী কংগ্রেস পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:গুজরাত বিধানসভার সদস্য ২০১২-২০১৭ বিষয়শ্রেণী:গুজরাত বিধানসভার সদস্য ১৯৯০-১৯৯৫ বিষয়শ্রেণী:গুজরাত বিধানসভার সদস্য ২০০৭-২০১২ বিষয়শ্রেণী:গুজরাত বিধানসভার সদস্য ২০১৭-২০২২
thumb|রবীন্দ্রসদন, কলকাতা।  রবীন্দ্রসদন (পূর্বনাম রবীন্দ্রস্মরণী) পশ্চিমবঙ্গের কলকাতায় অবস্থিত রবীন্দ্রনাথ ঠাকুরের নামাঙ্কিত একটি ঐতিহ্যবাহী সরকারি প্রেক্ষাগৃহ ও সাংস্কৃতিক কেন্দ্র। এটি দক্ষিণ কলকাতার নন্দন-রবীন্দ্রসদন সাংস্কৃতিক চত্বরে অবস্থিত। সুবৃহৎ মঞ্চ, অবস্থানগত সুবিধা ও অন্যান্য কারণে রবীন্দ্রসদন বাংলা থিয়েটারের একটি অন্যতম প্রধান অনুষ্ঠানস্থল। রবীন্দ্রসদনের মূল ভবনটির পাশে রবীন্দ্রনাথ ঠাকুরের একটি বিশালাকার মূর্তি প্রতিষ্ঠিত। পশ্চিমবঙ্গ বাংলা আকাদেমির প্রধান কার্যালয়ও রবীন্দ্রসদনের পাশে অবস্থিত।  ইতিহাস thumb|১৯৭৯ সালে রবীন্দ্রসদনের একটি কনসার্টে মহীনের ঘোড়াগুলি ১৯৬১ সালে রবীন্দ্র-জন্মশতবর্ষ পালনের অঙ্গ হিসেবে রবীন্দ্রনাথ ঠাকুরের নামাঙ্কিত একটি স্মৃতিসৌধ স্থাপনের পরিকল্পনা গ্রহণ করেন পশ্চিমবঙ্গের তৎকালীন মুখ্যমন্ত্রী ডক্টর বিধানচন্দ্র রায়। সেই বছর পঁচিশে বৈশাখ ভারতের তৎকালীন প্রধানমন্ত্রী জওহরলাল নেহেরু রবীন্দ্রস্মরণীর ভিত্তিপ্রস্তর স্থাপন করেন। পরবর্তীকালে ভবনটির নাম পরিবর্তন করে রবীন্দ্রসদন রাখা হয়। সদন নির্মাণের কাজ শুরু হয়েছিল ৫ মে, ১৯৬১ এবং শেষ হয় ১৯৬৭ সালের অক্টোবরে।  বর্তমানে রবীন্দ্রসদন পশ্চিমবঙ্গ সরকারের তথ্য ও সংস্কৃতি বিভাগের প্রশাসনিক নিয়ন্ত্রণাধীন। ভবনটির রক্ষণাবেক্ষণের দায়িত্ব অবশ্য পালন করে পুর্ত বিভাগ। কলকাতার ব্যস্ততম প্রেক্ষাগৃহগুলির অন্যতম রবীন্দ্রসদনে বিভিন্ন প্রকার সরকারি ও বেসরকারি সাংস্কৃতিক অনুষ্ঠান, সেমিনার ও সভা আয়োজিত হয়। মাসের প্রায় প্রতিদিনই সদনের প্রাতঃকালীন ও সান্ধ্য বিভাগদুটি বুক করা থাকে। প্রতিবছর পয়লা বৈশাখ উপলক্ষ্যে বাংলা সঙ্গীত মেলা রবীন্দ্রসদন ও রবীন্দ্রসদন পার্শ্বস্থ মুক্তমঞ্চে আয়োজিত হয়। রবীন্দ্রজয়ন্তী উপলক্ষ্যে পশ্চিমবঙ্গ সরকার আয়োজিত প্রধান অনুষ্ঠানটি হয় রবীন্দ্রসদনে। এছাড়াও আন্তর্জাতিক কলকাতা চলচ্চিত্র উৎসবের সময় এই প্রেক্ষাগৃহে সিনেমা প্রদর্শনীরও বিশেষ ব্যবস্থা রাখা হয়।   আরও দেখুন   রবীন্দ্রনাথ ঠাকুর  জোড়াসাঁকো ঠাকুরবাড়ি   তথ্যসূত্র    তথ্যবাংলা ডট কম থেকে  Tagore was quite bitter with politics : Jhimli Mukherjee Pandey, Times of India, May 8, 2001  বহিঃসংযোগ  Rabindra Sadan profile  বিষয়শ্রেণী:কলকাতার নাট্যমঞ্চ বিষয়শ্রেণী:কলকাতার ভবন ও স্থাপনা বিষয়শ্রেণী:কলকাতার সংস্কৃতি বিষয়শ্রেণী:কলকাতার দর্শনীয় স্থান বিষয়শ্রেণী:বাংলা নাটক বিষয়শ্রেণী:রবীন্দ্রনাথ ঠাকুরের নামাঙ্কিত স্মারক বিষয়শ্রেণী:বাঙালি নাট্যশালা
দীর্ঘস্থায়ী অবরোধক ফুসফুসীয় ব্যাধি বা সিওপিডি বলতে ফুসফুসের কিছু রোগকে বোঝায় যার কারণে ফুসফুসে বায়ু চলাচল বাধাগ্রস্ত হয় এবং শ্বাস-প্রশ্বাসে সমস্যার সৃষ্টি হয়। একে ইংরেজি পরিভাষায় ক্রনিক অবস্ট্রাকটিভ পালমোনারি ডিজিজ (Chronic obstructive pulmonary disease, সংক্ষেপে COPD) বলে। এর প্রাথমিক লক্ষণগুলি হল শ্বাসকষ্ট এবং কাশির সাথে কফ বের হওয়া। লক্ষণগুলি সময়ের সাথে সাথে আরও ক্ষতিকর হয়ে উঠে। হাঁটাচলা করা বা সিঁড়ি বেয়ে ওঠা কষ্টকর হয়ে উঠে। সর্বাধিক পরিচিত দীর্ঘস্থায়ী অবরোধক ফুসফুসীয় ব্যাধি হল ক্লোমস্ফীতি বা কলাবায়ুস্ফীতি (এমফাইসিমা, Emphysema) এবং দীর্ঘস্থায়ী ক্লোমনালীপ্রদাহ (ক্রনিক ব্রঙ্কাইটিস, chronic bronchitis), তবে এদেরকে বর্তমানে আর আলাদা করে দেখা হয় না। হোমিওপ্যাথিতে এই রোগ নিরাময়ের স্থায়ী চিকিৎসা রয়েছে।  রোগের লক্ষণ ও উপসর্গ  কাশি শ্বাসকষ্ট  শ্বাসপ্রশ্বাসের সময় শব্দ হওয়া কাশির সাথে শ্লেষ্মা নির্গত হওয়া হাঁটাচলা করলে হয়রান হয়ে যাওয়া ধূমপানও এই অসুখের জন্য দ্বায়ী। এ ছাড়া বায়ুদূষণ, ধুলা, ধোঁয়া ইত্যাদি ফুসফুসে প্রদাহের সৃষ্টি করে, যা সিওপিডির কারণ। এ রোগের কারণে ফুসফুসের স্থায়ী ক্ষতি হয়।  কাশি গলা বা শ্বাসনালিতে ক্ষতিকর/উত্তেজক কোনো পদার্থের উপস্থিতির কারণে কাশি হয়ে থাকে। এই ক্ষতিকর/উত্তেজক পদার্থের উপস্থিতির কারণে মস্তিষ্ক থেকে তলপেট ও বুকের পেশীতে সংকেত পৌঁছায় যাতে ফুসফুস থেকে প্রবল বাতাস বা নিঃশ্বাসের সাহায্যে উত্তেজক পদার্থটি বের হয়ে আসে।  কাশি হলো এমন একটি শারীরবৃত্তীয় প্রক্রিয়া যা আকস্মিকভাবে হয়ে থাকে ও যে প্রক্রিয়ার সাহায্যে শ্বাসনালি থেকে যে কোনো দূষিত পদার্থ ও জীবাণু বাইরে বেরিয়ে আসে। কাশির এই প্রক্রিয়াটি সাধারণত তিনটি পর্যায়ে হয়ে থাকে। প্রথম পর্যায়ে আমরা শ্বাস গ্রহণ করি, দ্বিতীয় পর্যায়ে বাতাস আবদ্ধ শ্বাসরন্ধ্রে চাপ সৃষ্টি করে এবং তৃতীয় ও শেষ পর্যায়ে ফুসফুস থেকে আবদ্ধ শ্বাসরন্ধ্রের ভেতর দিয়ে জোরপূর্বক সশব্দে বাতাস বেরিয়ে আসে, যাকে আমরা কাশি বলে থাকি। কাশি ইচ্ছাকৃত বা স্বতঃস্ফূর্ত হতে পারে। কাশি বা কফ স্বল্পদিনের জন্য হলে তা দেহের তেমন কোনো ক্ষতি করে না। তবে এটি কয়েক সপ্তাহ বা এর বেশিদিন স্থায়ী হলে ও কফের সাথে রক্ত গেলে দ্রুত ডাক্তারের পরামর্শ নিতে হবে। কাশি দীর্ঘদিন স্থায়ী হলে তা বিভিন্ন ধরনের সমস্যার সৃষ্টি করে, যেমন- নিদ্রাহীনতা, মাথাব্যথা, মূত্র নিয়ন্ত্রণে রাখতে অসামর্থ্য হওয়া ও পাঁজরের ক্ষতি। তথ্যসূত্র  বিষয়শ্রেণী:ফুসফুসের ব্যাধি বিষয়শ্রেণী:বয়োবৃদ্ধির সাথে সম্পর্কিত রোগ বিষয়শ্রেণী:স্বাস্থ্যের উপর তামাকের প্রভাব বিষয়শ্রেণী:পেশাগত নিরাপত্তা ও সুস্বাস্থ্য
লাভ ওভার পিপল: নিওলিবারেলিজম অ্যান্ড গ্লোবাল অর্ডার নোম চমস্কির রচিত বই। এটি ১৯৯৯ সালে প্রকাশিত হয় যার প্রকাশক সেভেন স্টোরিজ প্রেস। এই বইতে চমস্কি নিওলিবারেলিজমের উপর সমালোচনামূলক নিবন্ধ রচনা করেছেন।   সারাংশ  চমস্কি যুক্তি দেখিয়েছেন যে, অর্থনৈতিক এবং রাজনৈতিক শাসনপ্রণালীর সমন্বয়ে গঠিত যেসব মতবাদসমূহ এবং কর্পোরেট পরবর্তী পদ্ধতির বিকাশ জনসাধারণের ক্ষেত্রকে সীমাবদ্ধ করে এবং ব্যক্তি ক্ষমতাকে সমর্থন করে, সামাজিক শ্রেণিবিন্যাস হিসেবে ক্রিয়া করে। এর ফলে বৃহত্তর জনসংখ্যার চাহিদার চেয়ে লাভের গুরুত্ব বড় হয়ে দেখা দেয়।  অধিকন্তু, চমস্কি দরিদ্র দেশসমূহে বিভিন্ন প্রতিষ্ঠান যেমন আন্তর্জাতিক মুদ্রা তহবিল, বিশ্ব বাণিজ্য সংস্থা, বিশ্ব ব্যাংক কর্তৃক প্রণীত কার্যপ্রণালীর ক্ষতিকর প্রভাব সম্পর্কেও আলোকপাত করেছেন।   আরও দেখুন   ধ্রুপদী উদারনীতি  অর্থনৈতিক উন্নয়ন  বিশ্বায়ন  বিনিয়োগ সংক্রান্ত বহুপাক্ষিক চুক্তি উত্তর আমেরিকার মুক্ত বাণিজ্য চুক্তি   তথ্যসূত্র       বহিঃসংযোগ    লোকজনের ওপরে লাভ: নিওলিবারেলিজম এবং গ্লোবাল অর্ডার পিডিএফ  লোকজনের চেয়ে লাভ: নিওলিবারেলিজম এবং গ্লোবাল অর্ডার এমবিবিআই  লোকজনের ওপরে লাভ: নিওলিবারেলিজম এবং গ্লোবাল অর্ডার ইপিইউবি  একটি নতুন জেনারেশন লাইন আঁকে: কসোভো, পূর্ব তিমুর এবং পশ্চিমের স্ট্যান্ডার্ডস  দুর্বৃত্ত রাষ্ট্রসমূহ: বিশ্ব সম্পর্কিত বিষয়গুলির নিয়ম  লাতিন আমেরিকা: উপনিবেশ থেকে বিশ্বায়ন পর্যন্ত  বিষয়শ্রেণী:নোম চম্‌স্কির রচনা বিষয়শ্রেণী:১৯৯৯-এর অ-কল্পকাহিনী বই
ইজ্জতপুর ইউনিয়ন বাংলাদেশের চট্টগ্রাম জেলার অন্তর্গত সন্দ্বীপ উপজেলার একটি বিলুপ্ত ইউনিয়ন।   অবস্থান  চট্টগ্রাম জেলার অন্তর্গত সন্দ্বীপ উপজেলার পশ্চিমাংশে ছিল ইজ্জতপুর ইউনিয়নের অবস্থান। এর উত্তর-পশ্চিমে ছিল কাটগড় ইউনিয়ন ও উত্তরে ছিল বাটাজোড়া ইউনিয়ন; এই দুইটি ইউনিয়নও বর্তমানে বিলুপ্ত। পূর্বে ছিল হরিশপুর ইউনিয়ন, সন্দ্বীপ পৌরসভা ও রহমতপুর ইউনিয়ন; দক্ষিণে ছিল আজিমপুর ইউনিয়ন এবং পশ্চিমে বঙ্গোপসাগর।   ইতিহাস  ইজ্জতপুর ইউনিয়ন ছিল সন্দ্বীপ উপজেলার আওতাধীন ৯নং ইউনিয়ন পরিষদ; বঙ্গোপসাগরে বিলীন হয়ে যাওয়ায় যেটি বর্তমানে বিলুপ্ত।   আরও দেখুন   সন্দ্বীপ উপজেলা।   তথ্যসূত্র    বহিঃসংযোগ   বিষয়শ্রেণী:সন্দ্বীপ উপজেলার বিলুপ্ত ইউনিয়ন বিষয়শ্রেণী:বাংলাদেশের বিলুপ্ত ইউনিয়ন
সোনারী বিমানবন্দর হল ঝাড়খণ্ডের জামশেদপুর মহানগরীর উপকন্ঠে সোনারী শহরে অবস্থিত একটি বেসরকারি বিমানবন্দর। এই বিমানবন্দরটি পরিচালনা করে ভারতীয় বিমানবন্দর কর্তৃপক্ষ। এই বিমানবন্দরের মালিকানা রয়েছে টাটার জামশেদপুর ইস্পাত কারখানার কাছে। এই বিমানবন্দর প্রধানত চার্টার  বিমান  জন্যই ব্যবহৃত হয়। তবে বর্তমান কেন্দ্র সরকারের আঞ্চলিক বিমান পরিবহনের ঘোষণায় এই বিমান বন্দর স্থান পেয়েছে ভারতবর্ষের ১২৮ টি নতুন ঘোষিত বিমান পথে।   এই বিমানবন্দর থেকে কলকাতার নেতাজি সুভাষচন্দ্র বসু আন্তর্জাতিক বিমানবন্দর-এ বিমান পরিচালনার কথা বলা হয়েছে।  গন্তব্য ও বিমান সংস্থা  আরও দেখুন  রৌরকেলা বিমানবন্দর তথ্যসূত্র  বহিঃসংযোগ  বিষয়শ্রেণী:ঝাড়খণ্ডের বিমানবন্দর বিষয়শ্রেণী:ভারতের বিমানবন্দর বিষয়শ্রেণী:জামশেদপুরের পরিবহন বিষয়শ্রেণী:১৯৪০-এ প্রতিষ্ঠিত বিমানবন্দর বিষয়শ্রেণী:১৯৪০-এ ভারতে প্রতিষ্ঠিত বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:টাটা গ্রুপ
মোঃ নূরুল আমিন একজন বাংলাদেশি অবসরপ্রাপ্ত সরকারি কর্মকর্তা যিনি সর্বশেষ বাংলাদেশ এনার্জি রেগুলেটরি কমিশনের চেয়ারম্যান হিসেবে দায়িত্ব পালন করেছেন। ইতিপূর্বে তিনি কর্মসংস্থান ব্যাংকের চেয়ারম্যান এবং পরিকল্পনা বিভাগের সিনিয়র সচিব এবং পার্বত্য চট্টগ্রাম বিষয়ক মন্ত্রণালয়ের সচিব হিসেবে দায়িত্ব পালন করেন।   প্রারম্ভিক জীবন  মোঃ নুরুল আমিন ১০ জুন ১৯৬১ সালে চাঁদপুর জেলার ফরিদগঞ্জ উপজেলার পশ্চিম সুবিদপুর ইউনিয়নের আইটপাড়া গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে ব্যবস্থাপনায় মাস্টার্স ডিগ্রী অর্জন করেন।   কর্মজীবন  নূরুল আমিন ১৯৮৪ ব্যাচের বিসিএস প্রশাসন ক্যাডারে ১৯৮৬ সালের ২১ জানুয়ারি সহকারী কমিশনার হিসেবে ঢাকা বিভাগীয় কমিশনারের কার্যালয়ে যোগদান করেন। তিনি সহকারী কমিশনার ও ১ম শ্রেণীর ম্যাজিস্ট্রেট হিসেবে প্রথম দায়িত্ব পালন করেন ঢাকা জেলা প্রশাসকের কার্যালয়ে। পরবর্তীতে তিনি মাঠ প্রশাসনে ফরিদপুর জেলার সদরপুর উপজেলায় সহকারী কমিশনার (ভূমি), মাদারীপুর জেলার রাজৈর উপজেলার উপজেলা ম্যাজিস্ট্রেট, ঝালকাঠি জেলার ভূমি হুকুম দখল কর্মকর্তা, মুন্সীগঞ্জ জেলার লৌহজং উপজেলা এবং লক্ষ্মীপুর জেলার রামগঞ্জ উপজেলার উপজেলা নির্বাহী অফিসার হিসেবে দায়িত্ব পালন করেন।  পরবর্তীতে নূরুল আমিন মানিকগঞ্জ, নেত্রকোণা, ময়মনসিংহ ও কিশোরগঞ্জ জেলা পরিষদ সচিব, ফরিদপুরের অতিরিক্ত জেলা প্রশাসক, প্রাথমিক শিক্ষা অধিদপ্তরের পরিচালক (প্রশিক্ষণ), “বন্যায় ক্ষতিগ্রস্ত স্কুল নির্মাণ প্রকল্পের” প্রকল্প পরিচালক পদে দায়িত্ব গ্রহণ করেন। ২০০৯ সালের ১৬ মার্চ তিনি জেলা প্রশাসক ও জেলা ম্যাজিস্ট্রেট হিসেবে নেত্রকোণা ও যশোর জেলায় দায়িত্ব পালন করেন। তিনি যুগ্ম সচিব পদে পদোন্নতি পেয়ে ধর্ম বিষয়ক মন্ত্রণালয়ে যোগদান করেন। পরবর্তীতে তিনি মাঠ প্রশাসনের সর্বোচ্চ পদ বিভাগীয় কমিশনার হিসেবে বরিশাল বিভাগে দায়িত্ব পান। বিভাগীয় কমিশনার থাকাকালিন অতিরিক্ত সচিব পদে পদোন্নতি পেয়ে প্রধানমন্ত্রীর শিক্ষা সহায়ক ট্রাস্টের ব্যবস্থাপনা পরিচালক পদে ২০১৪ সালের মার্চে দায়িত্ব লাভ করেন। অত:পর তিনি ২০১৮ সালের মার্চ মাসে পার্বত্য চট্টগ্রাম বিষয়ক মন্ত্রণালয় এবং পরিকল্পনা মন্ত্রণালয়ের সচিব হিসেবে দায়িত্ব পালন করেন এবং পদোন্নতি পেয়ে সিনিয়র সচিব হন। দীর্ঘ কর্মজীবন শেষ করে ২০২০ সালের ৯ জুন অবসর গ্রহণ করেন।  ২০২২ সালের ২৪ এপ্রিল নূরুল আমিনকে কর্মসংস্থান ব্যাংকের চেয়ারম্যান পদে নিয়োগ দেয়া হয়।  ২০২৩ সালের ২২ মার্চ নূরুল আমিনকে বাংলাদেশ সুপ্রিম কোর্ট এর আপিল বিভাগের বিচারপতির পদমর্যাদা, বেতন ও অন্যান্য সুযোগ-সুবিধা অনুযায়ী বাংলাদেশ এনার্জি রেগুলেটরি কমিশনের চেয়ারম্যান হিসেবে নিয়োগ দেয়া হয়।  ছাত্র–জনতার অভ্যুত্থানে আওয়ামীলীগ সরকারের পতনের পর, ২০২৪ সালের ২০ আগস্ট কর্মকর্তা-কর্মচারীদের আন্দোলনের মুখে তিনি পদত্যাগ করেন।   ব্যক্তিগত জীবন  নূরুল আমিন ব্যক্তিগত জীবনে বিবাহিত এবং দুই ছেলে ও এক কন্যার জনক। তিনি ২০০৯ সালে প্রাথমিক শিক্ষায় অসামান্য অবদানের জন্য প্রধানমন্ত্রীর কাছ থেকে প্রাথমিক শিক্ষা পদক গ্রহণ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:চাঁদপুর জেলার ব্যক্তি বিষয়শ্রেণী:বাংলাদেশের সচিব বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০৯:২৩, ৫ মার্চ ২০২৪ (ইউটিসি) দেবীগঞ্জ বালিকা উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহ্যবাহী কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। উল্লেখযোগ্য প্রচার নেই। অর্ঘ্য বড়ুয়া (আলাপ) ০৮:৩৩, ২৫ ফেব্রুয়ারি ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সুখপুকুরিয়া ইউনিয়ন বাংলাদেশের খুলনা বিভাগের যশোর জেলার অন্তর্গত চৌগাছা উপজেলার একটি অন্যতম ইউনিয়ন।  ভৌগোলিক অবস্থান ভৌগোলিক অবস্থান অনুযায়ী সুখপুকুরিয়া জেলা সদর হতে প্রায় 36 কিলোমিটার এবং উপজেলা সদর হতে প্রায় 12 কিলোমিটার দূরে সুখপুকুরিয়া বাজার।এর উত্তর দিকে মহেশপুর উপজেলার মান্দারবাড়ীয়া ইউনিয়ন, দক্ষিণে ভারত, পশ্চিম যাদবপুর ইউনিয়ন। ইউনিয়নটি ১৬টি গ্রাম এবং 9টি মৌজা নিয়ে গঠিত হয়েছে।  গ্রাম  সুখপুকুরিয়া ইউনিয়নে মোট ১৬টি গ্রাম রয়েছে।  নগরবর্ণি  দূর্গাপুর বর্ণি পুড়াপাড়া সুখপুকুরিয়া মাকাপুর রামকৃষ্ণপুর রাজাপুর কুলিয়া  আন্দুলিয়া দৌলতপুর  বল্লভপুর  পুকুরিয়া  আড়সিংড়ী  ইন্দ্রপুর  তিলকপুর  তথ্যসূত্র  বিষয়শ্রেণী:চৌগাছা উপজেলার ইউনিয়ন বিষয়শ্রেণী:যশোর জেলার ইউনিয়ন বিষয়শ্রেণী:খুলনা বিভাগের ইউনিয়ন
... অন্তরঙ্গ সম্পর্কের খাতিরে মহাত্মা গান্ধীকে  "মিকি মাউস" বলে ডাকতেন সরোজিনী নাইডু? ...বিংশ শতাব্দীর গোড়ার দিকে বাঙালি জাতি  সম্পর্কে গোপালকৃষ্ণ গোখলে বলেছিলেন "বাঙালি আজ যা ভাবে, ভারত  ভাবে আগামীকাল"? ...বাঙালি  বিপ্লবী বাঘা যতীন  সরকারী নথিপত্রে রাজনৈতিক নেতা অরবিন্দ ঘোষের দক্ষিণহস্ত হিসেবে পরিচিত ছিলেন? ...১৯৪২ সালে মহম্মদ আতাউল  গণি ওসমানী যখন মেজর পদে উন্নীত হন, তখন তিনিই ছিলেন  তৎকালীন ব্রিটিশ  সম্রাজ্যের সর্বকনিষ্ঠ মেজর? ...রবীন্দ্রনাথ  ঠাকুর ভিক্টোরিয়া  ওকাম্পোকে বিজয়া সম্বোধন করে তাঁর রচিত পূরবী কাব্যগ্রন্থটি উৎসর্গ করেছিলেন?
বিরুলিয়া হলো বাংলাদেশের ঢাকা জেলার একটি গ্রাম। এটি সাভার উপজেলার অন্তর্গত একটি ইউনিয়ন পরিষদ। এটি ঢাকার মিরপুর মডেল থানার দিকে তুরাগ নদীর তীরে অবস্থিত। এই গ্রামে যাওয়ার জন্য আশুলিয়া থেকে একটি মহাসড়ক ও তুরাগ নদীর ওপার থেকে একটি সেতু রয়েছে। এই গ্রাম ফুল চাষের জন্য ও এটি "গোলাপ গ্রাম" নামেও পরিচিত। ১৯৯০-এর দশকের দিকে মিরপুরের এক ব্যক্তি এই গ্রামে এসে ফুল চাষ শুরু করেন যার ফলে এখানে ধীরে ধীরে ফুল চাষ গ্রামে জনপ্রিয় হয়ে ওঠে। এই গ্রামের ২০০০ বিঘা জমিতে বছরে ১০০ কোটির অধিক ফুল উৎপাদন হয়। এখানে জমিদার নলিনী মোহন সাহা একটি প্রাসাদ নির্মাণ করেন। পরে রজনীকান্ত ঘোষ বসবাসের জন্য সেই জমিদারের প্রাসাদটি কিনে নেন। এই জমিদার বাড়িতে সাতটি দালান রয়েছে। সরকার এখানে আন্তঃজেলা বাস টার্মিনাল নির্মাণ করার পরিকল্পনা করেছে।  চিত্রশালা   তথ্যসূত্র   বিষয়শ্রেণী:ঢাকার পাড়া বিষয়শ্রেণী:সাভার উপজেলা বিষয়শ্রেণী:ঢাকা জেলার গ্রাম
১২ রাউন্ডস ৩: লকডাউনhttps://www.facebook.com/OfficialWWEStudios/posts/912634468783432 (১২ রাউন্ডস ৩ অথবা ১২ রাউন্ডস: লকডাউন নামেও পরিচিত) ২০১৫ সালে মুক্তিপ্রাপ্ত একটি মার্কিন অ্যাকশন চলচ্চিত্র। এটি পরিচালনা করেছেন স্টিফেন রেনল্ডস এবং এতে অভিনয় করেছেন  ডিন আম্ব্রোস, রজার ক্রস, ড্যানিয়েল কুডমোর সহ আরো অনেকে। এটি ১২ রাউন্ডস: রিলোডেড চলচ্চিত্রের সিক্যুয়েল ও ১২ রাউন্ডস চলচ্চিত্র ত্রয়ীর তৃতীয় কিস্তি। এছাড়া এটি ডাব্লিউডাব্লিউই স্টুডিওস ও লায়ন্সগেট ফিল্মস কর্তৃক প্রযোজিত 'অ্যাকশন সিক্স-প্যাক' সিরিজের দ্বিতীয় চলচ্চিত্র।  চলচ্চিত্রটি এই সিরিজের প্রথম চলচ্চিত্র যেটি টুয়েন্টিয়েথ সেঞ্চুরি ফক্স কর্তৃক মুক্তি পায় নি। ছায়াছবিটি ২০১৫ সালের ১১ সেপ্টেম্বর যুক্তরাষ্ট্রের কিছু নির্দিষ্ট প্রেক্ষাগৃহে মুক্তি দেওয়া হয়।   শ্রেষ্ঠাংশে   জন শ চরিত্রে ডীন অ্যামব্রোস  গিডিয়ন চরিত্রে ড্যানিয়েল কুডমোর  বার্ক চরিত্রে রজার ক্রস  এলেন ম্যাথিউস চরিত্রে রেবেকা মার্শাল  জর্জ ফ্রিমন্ট চরিত্রে ম্যাথিউ হ্যারিসন   তথ্যসূত্র    বহিঃসংযোগ     বিষয়শ্রেণী:২০১৫-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:২০১০-এর দশকের মারপিটধর্মী চলচ্চিত্র বিষয়শ্রেণী:মার্কিন মারপিটধর্মী চলচ্চিত্র বিষয়শ্রেণী:মার্কিন পুলিশ গোয়েন্দা চলচ্চিত্র বিষয়শ্রেণী:ভ্যানকুভারে ধারণকৃত চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:মার্কিন ধারাবাহিক চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র